Com donar feedback per promoure l'autoregulació - Rosa Sensat
Formadores: Marc Beltran, Neus Sanmartí, Mercè Mas i altres persones del Grup de Treball AxA de l’Associació de mestres Rosa Sensat
Dies i hora: de dilluns 6 a divendres 10 de juliol de 15.30h a 18.30h
Amb aquesta proposta formativa generarem espais de diàleg i reflexió per aprofundir en les condicions necessàries perquè l’aprenent es pugui autoavaluar-regular al llarg d’un procés d’aprenentatge.
Ens organitzarem de manera que abans de cadascuna de les sessions, es farà arribar als participants recursos digitals i bibliogràfics que permetin anticipar i contextualitzar els aprenentatges de manera teòrica. Durant les 5 sessions hi haurà una introducció teòrica i un espais dinamitzats per aprofundir en els diferents continguts del curs. Els assistents participaran en diferents grups de discussió on es recollirà el relat de les diferents idees força, experiències, pràctiques, dubtes, dificultats, reptes… generant connexions amb per què, quan i qui i com aplicar-ho a l’aula.
Entre sessió i sessió, els assistents hauran de recollir algunes bones idees, reptes, reflexions, experiències… fruit de les diferents reflexions i debats durant les sessions en el diari d’aprenentatge i compartir preguntes al fòrum o espai de xat.
En resum, és un curs que promou la participació activa i reflexiva, un espai de trobada on els materials i les dinàmiques ens permeten fer possible un acompanyament que afavoreixi uns aprenentatges transformadors i sostinguts en el temps interpel·lant a tots els assistents i connectant amb les seves experiències i el seu jo docent.
Aprofundir en les condicions necessàries perquè l’alumnat es pugui autoavaluar-regular al llarg d’un procés d’aprenentatge i en les recerques i experiències d’aula que les avalen.
Analitzar estratègies i instruments per promoure el desenvolupament de la capacitat d’autoregular-se de l’alumnat.
Discriminar entre els tipus de feedback segons la seva funció en l’aprenentatge debatre sobre per què, quan, qui i com aplicar-los a l’aula.
Marc Beltran, Neus Sanmartí, Mercè Mas i membres del Grup de Treball AxA de l’Associació de mestres Rosa Sensat
De 16 hores a 18 hores